የኮሮና ቫይረሱ ምልክት የሚታይባቸው ሰዎች ፈጥነው ወደለይቶ ክትትል ማድረጊያ ማዕከላት መግባት የመከላከል ሥራውን ውጤታማ እንደሚያደርገው የዋግ ኽምራ ብሔረሰብ አስተዳደር ጤና መምሪያ አስታወቀ፡፡
የኮሮና ቫይረሱ ምልክት የሚታይባቸው ሰዎች ፈጥነው ወደለይቶ ክትትል ማድረጊያ ማዕከላት መግባት የመከላከል ሥራውን ውጤታማ እንደሚያደርገው የዋግ ኽምራ ብሔረሰብ አስተዳደር ጤና መምሪያ አስታወቀ፡፡ባሕር ዳር፡ መጋቢት 28/2012 ዓ.ም (አብመድ) የብሔረሰብ አስተዳደሩ የጤና መምሪያ ኃላፊ ሞገስ መርካ ዛሬ ለአብመድ እንደገለጹት ከሀገር ውስጥም ሆነ ከውጭ ወደብሔረሰብ አስተዳደሩ የገቡም ሆነ በልዩ ልዩ ሁኔታዎች ንክኪ ምክንያት ከቫይረሱ ምልክቶች ጋር ተመሳሳይ የሆነ ባሕሪያት የሚያሳዩ ግለሰቦች ፈጥነው ወደሕክምና ተቋማት እንዲሂዱ እየሠሩ መሆናቸውን ተናግረዋል፡፡ የኮሮና ቫይረስ የሚያሳያቸውን ምልክቶች የሚመስሉ ባሕሪያት ሲያጋጥማቸው ፈጥነው ወደለይቶ ክትትል ማድረጊያ ማዕከላት መምጣታቸው የመከላከል ሥራውን ውጤታማ እንደሚያደረገው ገልጸዋል፡፡በብሔረሰብ ተጠርጣሪዎቹ ድንገት ቫይረሱ ከተገኘባቸው ከተጠርጣሪዎቹ ጋር ግንኙነት የነበራቸውን ሰዎችንም ለይቶ የሕክምና ክትትል ለማድረግ የሰቆጣ መምህራን ትምህርት ኮሌጅ ላይ ለ330 ሰዎች የሚሆን ማቆያ እያዘጋጁ መሆናቸውን ገልጸዋል፡፡